Languriidae

Cryptophilinae
 Languriinae
 Toramiinae
 Xenoscelinae

Languriidae er en familie av biller som ser ut til å være kjent fra alle verdensdeler. De fleste artene lever i tropene. De typisk utseende languriidene er lange, smale og flate, men det finnes også noen undergrupper som er kortere og bredere og ligner sterkt på visse fuktbiller (Cryptophagidae). Languriidenes larver utvikler seg gjerne inne i stenglene på ulike slags urter, og den lange og smale kroppsformen kan være en tilpasning til dette miljøet. Én art er kjent fra Sverige og Finland, men ikke fra Norge.

Utseende 
Små til middelsstore (1,5 – 10 mm) biller, noe flate, ovale til lange og smale. Underfamilien Toramiinae er små og ganske kort ovale, og ligner sterkt på fuktbiller (Cryptophagidae). Xenoscelinae og særlig Languriinae er lange og smale biller, mer eller mindre parallellsidige. På farge er de ofte svarte med røde flekker eller tegninger, oversiden er oftest blank og ikke påfallende hårete. Hodet er nesten like bredt som brystskjoldet, med små, runde, utstående fasettøyne. Antennene er omtrent så lange som hodet og brystskjoldet til sammen, 11-leddete og ender i en tre til fem-leddet kølle. Brystskjoldet er mer eller mindre firkantet sett ovenfra, omtrent så langt som bredt, og tydelig punktert. Dekkvingene er lange og smale, parallellsidige og blanke, med tydelige punktrekker. Beina er temmelig lange, føttene er fem-leddete, og et eller flere av fotleddene er gjerne tolappede. Zavaljus brunneus, som forekommer i Norden, er en liten, rødbrun art som ligner en slank fuktbille.

Levevis 
Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.

Systematisk inndeling 

Underfamiliene som her er plassert i Languriidae blir ofte plassert i Erotylidae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Languriidae
 Underfamilien Languriinae
 Stammen Hapalipini
 Slekten Bolerus
 Slekten Hapalips
 Slekten Truquiella
 Stammen Languriini
 Slekten Acropteroxys
 Slekten Amyduvea
 Slekten Anadastus
 Slekten Anisoderomorpha
 Slekten Anomalolanguria
 Slekten Apterodastus
 Slekten Basulanguria
 Slekten Brasilanguria
 Slekten Caenolanguria
 Slekten Callilanguria
 Slekten Camptocarpus
 Slekten Celolanguria
 Slekten Chromauges
 Slekten Cladoxena
 Slekten Clerolanguria
 Slekten Compsolanguria
 Slekten Congodastus
 Slekten Crotchia
 Slekten Dasydactylus
 Slekten Doubledaya
 Slekten Ectrapezidera
 Slekten Epilanguria
 Slekten Fatua
 Slekten Ganluria
 Slekten Goniolanguria
 Slekten Idiolanguria
 Slekten Ischnolanguria
 Slekten Labidolanguria
 Slekten Languria
 Slekten Languriomorpha
 Slekten Languriophasma
 Slekten Langurites
 Slekten Ligurana
 Slekten Malleolanguria
 Slekten Megalanguria
 Slekten Meristobelus
 Slekten Microlanguria
 Slekten Neanadastus
 Slekten Neocladoxena
 Slekten Neoloberolus
 Slekten Nomotus
 Slekten Ortholanguria
 Slekten Oxylanguria
 Slekten Pachylanguria
 Slekten Paederolanguria
 Slekten Paracladoxena
 Slekten Paulianus
 Slekten Penoanguria
 Slekten Pentelanguria
 Slekten Promecolanguria
 Slekten Slipinskiella
 Slekten Stenolanguria
 Slekten Teretilanguria
 Slekten Tetraphala
 Slekten Tomolanguria Huang, 2020
 Slekten Trapezidera
 Slekten Trapezidistes
 Stammen Thallisellini
 Slekten Acryptophagus
 Slekten Platoberus
 Slekten Pseudhapalips
 Slekten Thallisella
 Underfamilien Toraminae
 Slekten Atomarops
 Slekten Loberoschema
 Slekten Philophlaeus
 Slekten Stengita
 Slekten Toramus
 Underfamilien Xenoscelinae
 Slekten Arrowcryptus
 Slekten Loberonotha
 Slekten Macrophagus
 Slekten Othniocryptus
 Slekten Protoloberus 
 Slekten Xenocryptus 
 Slekten Xenoscelis 
 Slekten Zavaljus
 Zavaljus brunneus (Gyllenhal, 1808)  – kjent fra Sverige og Finland

Eksterne lenker 
Languria mozandi (nordamerikansk art), fra bugguide.net: . Languriomorpha lewisi (fra Atlas of the family Languriidae of Russia): 
 

Biller